ZAPISNIK
44. sjednice Vijeća Mjesnog odbora Dankovec
održane dana 21. siječnja 2025. u prostorijama objekta mjesne samouprave
Dankovec, Slanovečka 19, s početkom u 19,00 sati

NAZOČNI ČLANOVI VIJEĆA:
Ivica Ivanović, Josip Fabijanić, Dražen Zrinski i Slavko Stanić
Predsjedava: Ivica Ivanović, predsjednik Vijeća
Zapisnik vodi: Dražen Zrinski

      Predsjednik konstatira, da  je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 44. sjednicu Vijeća Mjesnog odbora.
      Bez rasprave, jednoglasno, Vijeće prihvaća tekst zapisnika 43.sjednice Vijeća Mjesnog odbora Dankovec, održane 10. prosinca 2024.godine.
      Na prijedlog predsjednika Vijeća, Vijeće jednoglasno prihvaća i utvrđuje

DNEVNI RED

1. Program rada Vijeća  Mjesnog odbora Dankovec u 2025. – donošenje;
2. Izvješće o radu Vijeća Mjesnog odbora Dankovec u 2024.
3. Zahtjev za povremeno korištenje prostora mjesne samouprave, Slanovečka cesta 19 – donošenje zaključka; 
· Plavi grad
4. Zahtjev za dovoz pitke vode cisternom – Slavko Brckan – donošenje zaključka;
5. Pitanja, prijedlozi i obavijesti


Ad 1.   Program rada Vijeća Mjesnog odbora Dankovec u 2025. 
Nakon rasprave, Vijeće jednoglasno donosi

Program rada Vijeća Mjesnog odbora Dankovec za 2025.godinu.
/Program rada se nalazi u privitku zapisniku i sastavni je dio istoga./


Ad.2   Izvješće o radu Vijeća Mjesnog odbora Dankovec u 2024.

Vijeće jednoglasno prihvaća Izvješće o radu Mjesnog odbora Dankovec u 2024.
/Izvješće se nalazi u prilogu zapisnika, te je sastavni dio istog./

Ad.3   Zahtjev za povremeno korištenje prostora mjesne samouprave, Slanovečka cesta 19 
 – Plavi grad
Nakon rasprave, a na zahtjev stranke Plavi grad, Vijeće jednoglasno donosi 

ZAKLJUČAK

Odobrava se korištenje prostora mjesne samouprave, Slanovečka cesta 19, političkoj stranci Plavi grad u terminu ponedjeljkom od 19,00 do 20,00 sati

[bookmark: _GoBack]Ad.4   Zahtjev za dovoz pitke vode cisternom – Slavko Brckan

S obzirom da je dostupnost pitke vode jedan od preduvjeta za normalan život i  zadovoljenje osnovnih životnih potreba, a na području MO Dankovec još uvijek imamo veliki broj onih koji nemaju pristup pitkoj vodi preko priključka, Vijeće jednoglasno donosi

ZAKLJUČAK

1. Razmotren je zahtjev gosp. Slavka Brckana vezano za dovoz 5 m3 pitke vode cisternom. 
2. Nakon obavljenog terenskog izvida na lokaciji Ulica Dražena Mađarevića 4, Vijeće daje pozitivno mišljenje na navedeni zahtjev.

Ad.5  Pitanja, prijedlozi i obavijesti

          Po ovoj točki dnevnog reda nije bilo pitanja i prijedloga.
        
Završeno u 20:15 sati.
KLASA: 024-08/25-003/136
URBROJ:251-13-11-5/009-25-2
 U Zagrebu, 21. siječnja 2025.          
Zapisnik sastavio: Dražen Zrinski
Zapisnik administrativno i tehnički obradila: Sandra Šukunda

                                            					Predsjednik Vijeća MO Dankovec           
                                                                                                                    Ivica Ivanović
                                                          

